Reusa bianca

La Reusa bianca (an lenga alman-a: Die Weiße Rose) a l'é stàit un muvment ëd resistensa passifica contra ël nasism, durant la sconda guèra mondial, formà da student e basà essensialmènt ansima a valor cristian. 
Ij prinsipaj mèmber a j'ero: Sophie Scholl, so frel Hans Scholl e ij so amis Christoph Probst, Alexander Schmorell e Willi Graf, tùit student ëd l'Università Ludwig Maximilian ëd Mùnich. Apress as gionta ëdcò un professor, Kurt Huber.
A j'ero ëdcò quindes màmber dla Reusa Bianca condanà a mort, antant che autri trenteuit a son stàit butà an përzon.
La Reusa bianca a l'ha operà con assion non violent ant la Gërmania nasista dal giugn 1942 al fërvè 1943, quand ij prinsipaj component dël gròp a son stàit arestà, procesà e condanà a mort con ël mojen ëd la decapitassiòn.

Categorìa:Stòria